Mötuneyti skólabarna eru pólitískt hitamál í kjölfar yfirlýsingar Lífar Magneudóttur , borgarfulltrúa VG , um að meirihuti Samfylkingar , Viðreisnar , Pírata og VG sé sammála um að minnka hlutfall dýraafurða í mötuneytum borgarinnar . Viðbrögðin hafa ekki staðið á sér . Eyþór Arnaldsson , oddviti Sjálfstæðisflokksins , birti mynd af sér í kjötbol og Páll Magnússon , þingmaður Sjálfstæðisflokksins , líkti meirihlutanum við borgaryfirvöld í Austur-Berlín . Dóra Björt Guðjónsdóttir , oddviti Pírata , brást harkalega við og sagði Eyþór „ stökkva eins og alltaf á tækifæri til að skruma . “ Hún sagði Eyþór vita fullvel að ekki stæði til að „ troða veganisma ofan í kokið á einum né neinum “ en stæði einfaldlega á sama . Hún sagði flokkinn leggja upp í „ enn eitt menningarstríðið “ sem miðaði að því að hræða Sjálfstæðisfólk til að trúa því að „ menningarmarxistarnir í borgarmeirihlutanum “ séu ógn við lífsgæði þeirra . „ Sjálfstæðisflokkurinn virðist ekki standa fyrir neitt annað en tilfinningalegt uppnám yfir ímynduðum ofsóknum . Ef það eru ekki mötuneyti starfsmanna sem eru fyrir þeim þá eru það reiðhjól , mathallir eða borgarlína . Alltaf eru skilaboðin sú að lífsgæði hefðbundinna Sjálfstæðismanna standi ógn af menningarmarxistunum í borgarmeirihlutanum . Agalega er þetta kjánalegt alltaf og ófrumlegt , “ skrifaði Dóra í kjölfar kjötbols Eyþórs . Jæja , þá eru Sjálfstæðismenn að leggja upp í enn eitt menningarstríðið . Í þetta sinn er það gegn auknu vali á grænmeti … Í samtali við Morgunblaðið velti Dóra upp þeirri spurningu hvort Eyþór hafi átt kjötbol eða pantað sérstaklega fyrir tilefnið . „ Mér finnst það bara hallærislegt að fara í einhvern kjötbol og það eina sem ég get hugsað þegar ég sé svona vitleysu er hvort Eyþór Arnalds hafi í alvöru átt kjötbol inni í skápnum hjá sér , eða var hann pantaður sérstaklega til að búa til pólitískt uppþot ? Þetta er bara vandræðalegt , “ hefur Morgunblaðið eftir oddvita Pírata . Skólamatur í Reykjavík gæti verið betri . Um það eru flestir sammála . En í stað þess að bæta matinn í grunnskólum ætla … Eyþór og Heiða sátu fyrir svörum í Kastljósinu Oddviti Sjálfstæðisflokksns sat fyrir svörum ásamt Heiðu Björgu Hilmisdóttur , borgarfulltrúa og varaformanni Samfylkingarinnar , í Kastljósi á þriðjudag . Þar benti Heiða á að samþykkt hefði verið matarstefna fyrir borgina og að ekki stæði til að banna kjöt í mötuneytum borgarinnar . Þvert á móti standi til að auka val um grænmetisfæði og auka hlutfall þess . Það leiði óhjákvæmlega til þess að dýraafurðir minnki . Þessu andmælti Eyþór og taldi að minnka ætti val . Þá benti hann á að sjálfur aki hann á rafmagsnbíl en borgarstjóri á díselbíl . „ Eyþór : Mér finnst að við eigum að byrja á okkur sjálfum en ekki börnunum . Heiða : Það gerir nú lítið fyrir heildarmyndina ef einungis 23 borgarfulltrúar borða minna af kjöti . Eyþór : Já … en rafbílavæðingin , ” skrifaði Sigurborg Ósk Haraldsdóttir , formaður skipulagsráðs og borgarfulltúi Pírata , eftir Kastljósþáttinn og skaut á málflutning oddvita Sjálfstæðisflokksins . Skoraði á Eyþór í sjómann Þar hafði þó sól ekki sest á málið því áður en dagurinn rann sitt skeið skoraði leikarinn Arnmundur Ernst Backman á Eyþór í sjómann . „ Eyþór Arnalds , ég hef verið vegan í ca. 4 ár , ” sagði hann í færslu á Facebook . „ Ég skora hér með formlega á þig í sjómann og þá getum við skorið úr hvort prótínmagn í veganfæðu sé raunverulegt vandamál . ” Þá deildi hann færslunni einnig á síðunni Vegan Ísland . En hvernig hófst málið allt saman ? Samtök grænkera á Íslandi hefur sent út áskorun til umhverfisráðherra , ríkisstjórnar og sveitarfélaga vegna vöntunar á … Samtök grænkera á Íslandi sendu sveitarfélögum áskorun fyrir stuttu um að draga verulega úr framboði eða jafnvel hætta að bjóða dýraafurðir í mötuneytum skóla . Áskorunina tengja samtökin við að minnka kolefnisspor í baráttu gegn hamfarahlýnun . Líf Magneudóttir sýndi áskoruninni áhuga . Þá sagði hún meirihlutann ætla skoða valmöguleikana . „ Mér finnst alveg þess virði að skoða það og ég er hæstánægð með yfirlýsingu grænkera sem er mikil og góð hvatning , ” sagði Líf í samtali við RÚV . „ Ég held að það sé skynsamlegt og ég held að það sé öllum ljóst að við ætlum að grípa til einhverra aðgerða . Við samþykktum matarstefnu á síðasta kjörtímabili sem við erum að innleiða núna og svo erum við að fara að taka til endurskoðunar aðgerðaáætlun í loftslagsmálum og þar kemur þetta vel inn . “ Líf segir að maturinn hafi verið tekinn í gegn fyrir nokkrum árum og nú sé meginuppistaðan grænmeti , ávextir og mjólk . Þá sé miðað við að hafa fisk tvisvar í viku og kjöt einu sinni til tvisvar . Alltaf sé eitthvert framboð af grænmetisréttum . Hún segir einhug hjá meirihlutanum í Reykjavík að skoða það að minnka framboð dýraafurða verulega í grunnskólum borgarinnar .